ટેક્સ બાર એસોસિયેશનના જણાવ્યા પ્રમાણે જીએસટીના અમલને ત્રણ મહિના વીતી ગયા હોવા છતાં વેપારીઓને રિટર્ન ભરવામાં બેથી ત્રણ કલાક જેટલા સમયનો ભોગ આપવો પડી રહ્યો છે. ખાસ કરીને સર્વર નેટવર્કની તકલીફને કારણે વેપારીઓ રિટર્ન ભરી શકતા નથી. જુલાઇ મહિનાના રિટર્ન ભરવામાં વિલંબ થવાના કારણે પેનલ્ટી માફ કરવામાં આવી હતી, જોકે આ પેનલ્ટી માફી પણ ટેક્સ બાર એસોસિયેશનની માગણીના કેટલાક દિવસો બાદ અપાઇ હતી. ઓગસ્ટ મહિનામાં માફી આપવાના સમાચાર વહેતા થયા છે. તેમ છતાં આ અંગે સત્તાવાર રીતે કોઇ સર્ક્યુલર બહાર પડાયો નથી અને તેના કારણે હજુ પણ ટેક્સ નિષ્ણાતો મુશ્કેલી અનુભવી રહ્યા છે.